Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 568

a) Furcsa képzettársítások 2 óra Ők tényleg így látják a világot? Csoportmunka. Egy-egy szürreális látásmódú festő (pl. Dali, Chagall, Bosch) képeinek tanulmányozása. A vizsgált képen látható részleteket magában foglaló fantasztikus történet kitalálása a képhez. A képek kivetítése és a történetek egymással való megosztása. Beszélgetés osztályszinten. Vajon milyen belső képek jelennek meg ezeknek a festőknek az alkotásain? Az álmaikat festették meg? Vagy tényleg így látják a világot? Csoportmunka. Újságokból kivágott képek átalakítása olyan módon, hogy a létrejövő új képek valamilyen furcsaságot ábrázoljanak. A képek kiállítása és egymás munkáinak értelmezése. Az alkotók reflektálása a társak vélekedéseire. Az eredeti szándékok és a befogadói értelmezések egybevetése. Beszélgetőkör osztályszinten. Valamikor látott, megélt különös emlékképek, álmok megosztása egymással – önkéntes alapon. Kiemelt kompetenciák Nyitottság és képesség az európai kultúra értékeinek befogadására. Kreativitás és bátorság a művészi önkifejezésben. Képesség a műalkotások üzeneteinek befogadására. Saját érzések, gondolatok különféle eszközökkel való kifejezése. Nyitottság a művészi kifejezési módokkal való kísérletezésben. Kulcskompetenciák Anyanyelvi kommunikáció: szóbeli önkifejezés. Matematikai kompetencia: rendszerezés, kategóriaalkotás. Személyes látomások. Egyéni alkotás. Egy furcsa saját álom vagy egy lírai látomás ábrázolása rajzzal vagy papírkivágásos – ragasztásos montázstechnikával.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes